Naa kholera ndi mini?
Kholera ndi vhulwadze vhune muthu a vhu wana nga u nwa madi na u la zwiliwa zwine zwa vha na tshitshili tsha kholera.
Tshitshili tshine tsha vhanga kholera tshi wanala kha malatwa a muthu.
Naa kholera I phadalala hani?
Nga u nwa madi na u la zwiliwa zwine zwa vha na tshitshili tsha kholera.
Musi muthu o lozwa madi manzhi muvhilini.
Kha vha vhone uri madi ane vha a shumisa o vhiliswa kana o shelwa mishonga.
1.1 U vhilisa madi: Kha vha dudedze madi u swikela a tshi seluwa, nga murahu vha a vhilise minithi muthihi.
1.2 U shela mushonga madini: Kha vha shele thisipuni nthihi ya bulitshi kha madi a lithara dza 25.
Kha vha tanzwe zwiliwa zwi songo bikwaho nga madi o vhiliswaho kana o shelwaho mushonga phanda ha musi vha tshi nga zwi la.
Kha vha tanzwe zwithu zwa mutani zwa u fara madi, dzikhali na ndishi nga madi o vhiliswaho kana o shelwaho mushonga.
Kha vha shumise khaphu yo kunaho u ka madi kha tshithu tshihulwane tsha u fara madi.
Kha vha dzule vho tiba zwiliwa zwavho nahone vha zwi tsireledze kha dzithunzi.
Vha songo shumisa milambo sa mabunga, kha vha shumise bunga la VIP kana la dindi.
Kha vha tambe zwanda zwavho nga madi o vhiliswaho kana o shelwaho mushonga musi vha tshi bva bungani na phanda ha musi vha tshi fara zwiliwa.
Kha vha mu fhe madi manzhi o tanganyiswaho na swigiri na muno uri a nwe.
Kha vha shele thisipuni dza 8 dza swigiri na hafu ya thisipuni ya muno kha madi a lithara dza 8 vha zwi tanganyise.
Kha vha mu nee aya madi o tanganyiswaho nga matuku nga matuku nga hune vha nga kona.
Vha elelwe u nea muthu ane a vha na kholera madi o tanganyiswaho na muno na swigiri tshifhinga tshothe.
Kha vha ise muthu onoyo kha kiliniki ya tsini kana kha senthara ya u thusa vhathu vho fhelelwaho nga madi nga u tavhanya.
Arali vha tshi toda mafhungo nga vhudalo, kana vha tshi vhona u nga vha na kholera, kha vha dalele kiliniki I re tsini, sibadela, dokotela kana mushumi wa zwa mutakalo.